Hvor og hvornår skal der udføres snerydning?
For alle offentlige områder, herunder veje, cykelstier og fortove, gælder det, at kommunen rydder sne. Men er du grundejer, skal du selv sørge for at rydde sne på din matrikel og 10 meter ud fra ejendommens skel. Det betyder bl.a., at der skal ordnes snerydning og saltning af fortove, trapper, havegange, bagindgange, parkeringspladser, indkørsler osv. Der skal være ryddet for sne mellem kl. 7 om morgenen og kl. 22 om aftenen – om søndagen dog først fra kl. 8 om morgenen. Er du virksomhedsejer, eller har du ansvaret for at rydde sne for en ejer- eller andelsforening, så er det vigtigt, du sørger for at overholde reglerne for snerydning – ellers kan det koste dig dyrt. Ejer du en virksomhed, skal der være ryddet sne og saltet, inden første medarbejder møder op. Har du grund på et særligt befærdet område, gælder det desuden, at der også er ryddet og saltet efter kl. 22, så længe der færdes mennesker. Det er desuden vigtigt at holde øje med istapper og store dynger af sne på taget/tagene. Enten skal disse fjernes, eller også skal der afspærres og skiltes omkring faren herfor.